ગુજરાત વિધાનસભાની ચૂંટણી પહેલા હાર્દિક પટેલ પર એક નવો વિવાદ થઇ રહ્યો છે. એસપીજીનું સોશ્યલ મીડિયા સંભાળતા અશ્વિન સાંકડાશેરિયાએ હાર્દિક પર તેવો આરોપ લગાવ્યો છે કે તેણે 2015માં જ લગ્ન કરી લીધા હતા અને મસૂરીની હોટલમાં હનીમૂન પણ મનાવ્યું હતું. વધુમાં તેણે કહ્યું કે આ અંગે જો તપાસ કરાવવામાં આવે તો આ તમામ વાતો બહાર આવી શકે છે. આવો એક વીડિયો પણ તેમણે સોશ્યલ મીડિયામાં વાયરલ કર્યો હતો. જે બાદ હાર્દિક પટેલે દાવો કર્યો છે કે ગુજરાત વિધાનસભામાં પોતાના ફાયદા માટે ભાજપે તેની બોગસ સેક્સ સીડી બનાવી છે. અને આ રીતે તેને ખોટી રીતે બદનામ કરવામાં આવી રહ્યો છે.